รัฐบาลไทย-ข่าวทำเนียบรัฐบาล-รมว.อว. ร่วมประชุมเชิงปฏิบัติการขับเคลื่อน "ธัชวิทย์" สู่การเพิ่มศักยภาพของประเทศด้วยวิทยาศาสตร์และเทคโนโลยี ฝ่าคลื่นลมของกระแสการเปลี่ยนแปลงในโลกสู่ประเทศที่พัฒนาแล้ว
วันพุธที่ 5 เมษายน 2566
รมว.อว. ร่วมประชุมเชิงปฏิบัติการขับเคลื่อน "ธัชวิทย์" สู่การเพิ่มศักยภาพของประเทศด้วยวิทยาศาสตร์และเทคโนโลยี ฝ่าคลื่นลมของกระแสการเปลี่ยนแปลงในโลกสู่ประเทศที่พัฒนาแล้ว
รมว.อว. ร่วมประชุมเชิงปฏิบัติการขับเคลื่อน "ธัชวิทย์" สู่การเพิ่มศักยภาพของประเทศด้วยวิทยาศาสตร์และเทคโนโลยี ฝ่าคลื่นลมของกระแสการเปลี่ยนแปลงในโลกสู่ประเทศที่พัฒนาแล้ว
เมื่อวันที่ 21 มีนาคม 2566ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วยนายสัมพันธ์ เย็นสําราญที่ปรึกษารัฐมนตรีว่าการกระทรวง อว., ดร.บุญเกียรติ การะเวกพันธุ์ ผู้ช่วยรัฐมนตรีว่าการกระทรวง อว.,ศ.ดร.นพ.สิริฤกษ์ ทรงศิวิไลปลัดกระทรวง อว.,รศ.ดร.พาสิทธิ์ หล่อธีรพงศ์รองปลัด อว.คณะผู้บริหารหน่วยงานภายใต้กระทรวง อว.และผู้บริหารหน่วยงานอุดมศึกษาร่วมประชุมเชิงปฏิบัติการ เรื่อง การขับเคลื่อน "ธัชวิทย์" สู่การเพิ่มศักยภาพของประเทศ ด้วยวิทยาศาสตร์และเทคโนโลยี กองยุทธศาสตร์และแผนงานและกองส่งเสริมและประสานเพื่อประโยชน์ทางวิทยาศาสตร์ วิจัยและนวัตกรรม สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.)ณ ห้องประชุม กมลทิพย์ 2 ชั้น 2 โรงแรมเดอะสุโกศล ถนนศรีอยุธยา แขวงทุ่งพญาไท เขตราชเทวี กรุงเทพมหานคร
ศ.(พิเศษ) ดร. เอกนกกล่าวว่า ตลอดระยะเวลาที่ได้ดํารงตําแหน่งรัฐมนตรีว่าการกระทรวง อว. ได้คิดหาวิธีในการขับเคลื่อนวิทยาศาสตร์และเทคโนโลยี โดยใช้ยุทธศาสตร์ในระดับกระทรวง ส่งผลให้เกิด"ธัชวิทย์"ขึ้นมาโดยมีความปรารถนาให้ประเทศไทยมีการพัฒนาด้านวิทยาศาสตร์ได้อย่างก้าวกระโดด และรวดเร็ว วิทยสถานวิทยาศาสตร์แห่งประเทศไทย (Thailand Academy of Sciences : TAS) หรือเรียกว่า“ธัชวิทย์” เป็นศูนย์กลางในการเชื่อมโยงเครือข่ายนักวิจัยและนักวิทยาศาสตร์ สถาบันวิจัยแห่งชาติ และมหาวิทยาลัยมาทํางานร่วมกัน รวมทั้งการใช้ประโยชน์จากโครงสร้างพื้นฐานทางวิทยาศาสตร์และเทคโนโลยีที่มีอยู่ เพื่อสร้างประเทศให้มีฐานวิทยาศาสตร์ที่ดี ฐานการพัฒนาคนไทยให้ได้ดี เพื่อเพิ่มขีดความสามารถในการแข่งขันของประเทศในเวทีโลกโดยมีเป้าหมายสําคัญคือการทําให้ประเทศไทยเป็นประเทศที่พัฒนาแล้วให้ได้ภายในปี 2580 โดยอาศัยแรงขับเคลื่อนจากโครงสร้างพื้นฐานด้านวิทยาศาสตร์และเทคโนโลยี ผ่านทุนทางด้านเศรษฐกิจและโครงสร้างพื้นฐาน ทุนทางสังคมและทรัพยากรมนุษย์ ทุนทางทรัพยากรธรรมชาติและสิ่งแวดล้อมที่มีอยู่ เพื่อช่วยพัฒนาเศรษฐกิจ สังคมและสิ่งแวดล้อมให้เจริญเติบโตได้อย่างมั่งคั่ง มั่นคง และยั่งยืน โดย“ธัชวิทย์” จะทําหน้าที่ใน 3 บทบาท ที่สําคัญในฐานะเป็น Technical Arms ให้กับภาครัฐ ภาคสังคมและภาคประชาสังคม คือ
1) บทบาทในการตอบสนองต่อปัญหาและความต้องการทางยุทธศาตร์ได้อย่างทันท่วงที (Responsive Role)
2) บทบาทในการเตือนสติสังคมซึ่งเป็นบทบาทเชิงรุก (Proactive Role)
3) บทบาทในการชี้นําสังคม ซึ่งต้องอาศัยองค์ความรู้ระดับแนวหน้าเพื่อคาดการสถานการณ์อนาคต (Predictive Role)
​ทั้งนี้ มีความเชื่อมั่นเป็นอย่างยิ่งว่า “ธัชวิทย์” จะทําหน้าที่เป็นองค์กรที่ถือธงนําด้าน ววน. เป็นกลไกขับเคลื่อนด้าน วิทยาศาสตร์และเทคโนโลยีของประเทศ ให้สามารถก้าวข้ามอุปสรรค กับดักต่างๆ รวมทั้งฝ่าคลื่นลมของกระแสการเปลี่ยนแปลงในโลก สู่เป้าหมายการคือการทําให้เป็นประเทศไทยก้าวไปสู่ประเทศที่พัฒนาแล้วต่อไป
ด้านรศ.ดร.พาสิทธิ์กล่าวว่า ตามที่ท่านรัฐมนตรี ได้มอบนโยบาย ให้ สป.อว. จัดตั้ง วิทยสถานวิทยาศาสตร์แห่งประเทศไทย หรือ“ธัชวิทย์”เพื่อให้เป็นองค์กรหลักด้านวิทยาศาสตร์ เทคโนโลยีและนวัตกรรม ในการที่จะนําพาประเทศไทยไปสู่ประเทศที่พัฒนาแล้ว โดยจะยกระดับการศึกษาเทคโนโลยีและวิทยาการของประเทศอย่างก้าวกระโดด "ธัชวิทย์" ได้ถือกําเนิดขึ้นเมื่อวันที่ 6 พฤษภาคม 2565 และได้ดําเนินการตามภารกิจ 3 ด้าน ได้แก่
1. เป็นคลังความคิดนักวิทย์ (Think Tank) ซึ่งเป็นการนําคนเก่งทั้งในและนอกกระทรวง อว. มาร่วมกันคิดแก้ปัญหาสําคัญของประเทศ
2. การให้นักวิจัยของประเทศมาร่วมกันทําวิจัยในโครงการที่มีผลกระทบต่อประเทศสูงร่วมกัน(Frontier Science)
3. ด้านการผลิตกําลังคน ววน. ชั้นสูง(Future Graduates)
.
โดยการดําเนินงานทั้ง 3 ด้าน มีการดําเนินการมาอย่างก้าวหน้าและต่อเนื่องตามลําดับ แต่เพื่อให้การขับเคลื่อน "ธัชวิทย์" ดําเนินการอย่างมีระบบมากขึ้น สป.อว. ได้มีคําสั่งแต่งตั้งคณะกรรมการขึ้นมา 2 คณะ ประกอบด้วย คณะกรรมการอํานวยการฯ เพื่อทําหน้าที่สนับสนุนและให้ข้อเสนอแนะเชิงนโยบาย และคณะกรรมการบริหารฯ เพื่อทําหน้าที่ขับเคลื่อนการดําเนินงานของ ธัชวิทย์ ให้เป็นไปอย่างมีประสิทธิภาพ บรรลุเป้าหมายตามวัตถุประสงค์ โดยองค์ประกอบของคณะกรรมการ ทั้ง 2 คณะ ประกอบด้วยผู้บริหาร ผู้แทนหน่วยงานที่เกี่ยวข้อง และผู้ทรงคุณวุฒิที่มีความรู้ ความสามารถ และประสบการณ์เกี่ยวกับงานด้าน ววน. ของประเทศ เข้าร่วมเป็นคณะกรรมการ เพื่อหวังให้เกิดประโยชน์สูงสุดต่อประเทศต่อไป